กลับมาอีกครั้งกับ Thailand Zocial Awards 2019 ครั้งที่ 7 กับการประกาศรางวัลโซเชียลมีเดียครั้งยิ่งใหญ่
ตอกย้ำความเป็นผู้นำทางด้านการวิเคราะห์ข้อมูลทางโซเชียลอย่าง ไวซ์ไซท์ (ประเทศไทย) ประกาศจัดงาน Thailand Zocial Awards 2019 ครั้งที่ 7 อย่างยิ่งใหญ่ เพื่อมอบรางวัลโซเชียลมีเดียและสนับสนุนยกย่องเหล่าแบรนด์ เอเจนซี อินฟลูเอนเซอร์ และบุคคลในวงการบันเทิงที่มีผลงานโดดเด่นในโลกโซเชียล อีกทั้งยังเป็นการรวมตัวของเหล่าบุคคลมีชื่อเสียงที่มากประสบการณ์ชื่อดังในเมืองไทยกล้า ตั้งสุวรรณ ประธานเจ้าหน้าที่บริหาร บริษัท ไวซ์ไซท์ (ประเทศไทย) จำกัด ได้เผยถึงเทรนด์การใช้โซเชียลมีเดียว่ามีการเติบโตอย่างรวดเร็วและก้าวกระโดด โดยในปี 2018 นี้คาดการณ์ว่าจะมีปริมาณข้อมูลบนโซเชียลมีเดียสูงถึง 5.3 พันล้านข้อความตลอดทั้งปี ซึ่งเติบโตขึ้น 43% จากปี 2017 โดยมีปริมาณข้อมูลเฉลี่ยนาทีละ 10000 ข้อความ เราต่างชัดเจนกันแล้วว่าโซเชียลมีเดียนั้นมีอิทธิพลกับชีวิตพวกเรามากขึ้นเรื่อยๆ ทั้งภาคธุรกิจ บันเทิง และสังคม ซึ่งการวิเคราะห์และสกัดความรู้จากข้อมูลเหล่านี้จะช่วยเพิ่มศักยภาพการพัฒนาในระดับองค์กร สังคม และประเทศได้ในทุกๆ ด้านเช่นกัน กล้ากล่าวThailand Zocial Awards 2019 ครั้งที่ 7 ภายใต้คอนเซปต์ PLAY: Rolling Your Data ที่จัดขึ้นครั้งนี้ได้รับการสนันสนุนจากบุคคลสำคัญหลากหลายวงการในเมืองไทย และร่วมให้คำปรึกษาในการอัปเดต Wisesight Metric ที่ใช้วัดผลข้อมูลบนโซเชียลมีเดียให้มีประสิทธิภาพและเข้ากับพฤติกรรมของผู้ใช้มากขึ้น โดยได้รับเกียรติจาก ศาสตราจารย์วิทวัส รุ่งเรืองผล นักวิชาการด้านการตลาด มหาวิทยาลัยธรรมศาสตร์ อภิศิลป์ ตรุงกานนท์ ผู้ร่วมก่อตั้งและประธานเจ้าหน้าที่เทคโนโลยีเว็บไซต์ Pantip.com ธนเดช กุลปิติวัน บรรณาธิการบริหารนิตยสาร BrandAge นครินทร์ วนกิจไพบูลย์ บรรณาธิการบริหาร THE STANDARD สุรศักดิ์ เหลืองอุษากุล ผู้ก่อตั้ง BrandBaker ในส่วนของการวัดผลรางวัลในกลุ่มอินฟลูเอนเซอร์และเอ็นเตอร์เทนเมนต์นั้นได้รับเกียรติจาก ป๋าเต็ด-ยุทธนา บุญอ้อม ประธานบริษัท แก่น 555 จำกัด ชลากรณ์ ปัญญาโฉม ประธานเจ้าหน้าที่บริหารสายงานดิจิทัลทีวี บริษัท เวิร์คพอยท์ เอ็นเทอร์เทนเมนท์ จำกัด (มหาชน) และวิเชียร ฤกษ์ไพศาล ผู้ก่อตั้ง Genie Recordsโดย Wisesight Metric ที่ใช้วัดผลในปีนี้แบ่งออกเป็น 3 ประเภทคือ 1. Brand Metric สำหรับการวัดผลความสามารถของแบรนด์ 2. Influencer Metric สำหรับวัดความสามารถของอินฟลูเอนเซอร์3. Entertainment Metric สำหรับวัดความสามารถนักแสดง นักร้อง ภาพยนตร์ ละคร และรายการโทรทัศน์ต่างๆ บนโซเชียลมีเดีย โดยประกอบด้วยปัจจัยดังต่อไปนี้ Fans Interaction Shares Growth Sentiments และ Voices สำหรับประเภทรางวัลในปีนี้ได้ทำการแบ่งออกเป็น 6 กลุ่มรางวัล ได้แก่ รางวัลแบรนด์ที่ทำผลงานบนโซเชียลมีเดียยอดเยี่ยม (Best Brand Performances on Social Media by Category) แบ่งตามกลุ่มธุรกิจ รางวัลแบรนด์ที่ทำผลงานบนโซเชียลมีเดียยอดเยี่ยมโดยแพลตฟอร์ม (Best Brand Performances by Social Media Platform) แบ่งตามประเภทของแพลตฟอร์ม ได้แก่ เฟซบุ๊ก อินสตาแกรม ไลน์ พันทิป ทวิตเตอร์ และยูทูบ รางวัลคนบันเทิงบนโซเชียลมีเดียยอดเยี่ยม (Best Entertainment on Social Media) รางวัลผู้มีอิทธิพลบนโซเชียลมีเดียยอดเยี่ยม (Best Social Media Influencers) และรางวัลพิเศษที่เชิดชูบุคคลหรือหน่วยงานที่ใช้โซเชียลมีเดียอย่างสร้างสรรค์และมีประสิทธิภาพ(Special Award) สำหรับงาน Thailand Zocial Awards 2019 ครั้งที่ 7 ภายใต้คอนเซปต์ PLAY: Rolling Your Data จะมีขึ้นในวันพฤหัสบดีที่ 28 กุมภาพันธ์ 2562 เวลา 13.00-19.00 ณ โรงละครเคแบงก์สยามพิฆเนศ ชั้น 7 สยามสแควร์ วัน สามารถติดตามรายละเอียดของและซื้อบัตรเข้างานได้ที่ www.thailandzocialawards.com Facebook: @thailandzocialawards และ Twitter @zocialawardsพิสูจน์อักษร: 
Thailand Zocial Awards 2019 ครั้งที่ 7 ภายใต้คอนเซปต์ PLAY: Rolling Your Data เทรนด์การใช้โซเชียลมีเดียมีการเติบโตอย่างรวดเร็วและก้าวกระโดดในปี 2018 มอบรางวัลโซเชียลมีเดียและสนับสนุนยกย่องเหล่าแบรนด์ เอเจนซี อินฟลูเอนเซอร์ และบุคคลในวงการบันเทิงทั้ง 6 กลุ่มประเภทรางวัล